Държавен вестник, бр. 5, 2013 г., стр. 75

БРОЙ  5	
Д Ъ Р Ж А В Е Н  В Е С Т Н И К 	
СТР.  75  
време на извънредна оценка за възстановяване 
на акредитацията се допуска констатиране 
на несъответствия, които следва да бъдат 
ефикасно закрити в срок съгласно т. 4.3.5.2 
от тази процедура.
Решението за възстановяване на акреди­
тацията се взема от изпълнителния директор 
въз основа на предложение в доклад от оценка 
на екипа. 
5.4.4. Ограничаване на акредитацията. 
Изпълнителна агенция „Българска служба 
за акредитация“ извършва ограничаване на 
обхвата на акредитация, когато обективни 
доказателства, установени по време на оцен­
ки на място или по друг начин, показват, 
че акредитираното лице не съответства на 
изискванията за акредитация за определе­
на част от акредитирания обхват, но това 
не влияе на възможността му да извършва 
дейността си по останалата част от обхвата 
или в срока на временното ограничаване на 
обхвата на акредитацията и акредитираното 
лице не успее да докаже възможността си да 
извършва дейностите, за които временно му 
е ограничена акредитацията.
5.4.4.1. Изпълнителна агенция „Българска 
служба за акредитация“�������������������
 ограничава акреди­
тацията при: 
a) Неспазване на изискванията за акреди­
тация (т. 3) от страна на ООС и неизвършване 
на ефикасни коригиращи действия в опреде­
ления срок (т. 4.3.5.2), отнасящи се за част 
от обхвата на акредитация. Неспазването на 
изискванията не трябва да влияе върху ос­
таналата част от обхвата на предоставената 
акредитация (дейности на ООС и области 
(офиси/ помещения). 
b) Писмено заявление от акредитирано­
то лице за ограничаване на акредитацията, 
придружено от оригиналите на сертификата 
за акредитация и на приложението към него.
5.4.4.2. Възстановяване на акредитацията. 
Органът за оценка на съответствието може 
да възстанови обхвата/областта на предос­
тавената му акредитация чрез процедура по 
възстановяване на обхвата на акредитация 
(т. 5.4.3), но не по-късно от 6 месеца от датата 
на влизане в сила на заповедта за временно 
спиране/ограничаване на обхвата на акре­
дитация. 
5.4.5. Отказ за предоставяне на акредита­
ция, разширяване обхвата на акредитацията 
или преакредитацията и отнемане на акре­
дитацията. 
Отказ за предоставяне на акредитация, 
разширяване обхвата на акредитацията или 
преакредитацията и отнемане на акредита­
цията е процес, при който заявеният/предо­
ставеният обхват на акредитация е отказан/
напълно прекратен (отнет).
Изпълнителна агенция „Българска служба 
за акредитация“ отказва/отнема акредитация, 
когато акредитираното лице или кандидатът 
за акредитация: 
a) е в невъзможност да извършва дейности­
те, за които е акредитирано или кандидатства;
b) не изпълнява или не поддържа едно или 
повече от изискванията за акредитация (т. 3), 
което води до заключение, че дейността на 
органа за оценяване на съответствието, ком­
петентността му и системата за управление 
не са в състояние да осигурят необходимото 
качество на предоставяните услуги, включи­
телно достоверността на издаваните от него 
документи;
c) в период на акредитация се позовава в 
дейността си на акредитация за неакредити­
ран обхват;
d) издаде неистински или преправен до­
кумент или документ с невярно съдържание;
e) компрометира агенцията със свои дейст­
вия или бездействия;
f) Органът за оценка на съответствието не 
е успял в определения период да демонстрира 
съответствие с изискванията за акредитация 
или не уведоми за желанието си за възста­
новяване на акредитацията в посочения в 
т. 5.4.3 срок;
g) не заплаща услугите по акредитация 
съгласно утвърдения ценоразпис;
h) писмено заявление от ООС за отнемане 
на акредитацията или отказ от акредитация; 
изпълнителният директор е длъжен да се 
съобрази с желанието на ООС независимо 
дали има обективни причини за това.
При отнемане на акредитацията акредити­
раното лице е длъжно да върне в агенцията 
оригиналите на сертификата за акредитация 
и приложението към него в 14-дневен срок 
от получаване на заповедта и да спре позо­
ваването си на акредитация независимо дали 
е оспорило, или не заповедта. 
За органите по сертификация отнемане­
то на акредитацията означава, че те трябва 
да оттеглят/прекратят всички сертификати, 
предоставени под акредитация, в рамките на 
два месеца от датата на отнемане. Органи­
те по сертификация трябва да представят в 
агенцията списък на предоставените от тях 
сертификации с доказателства за тяхното 
оттегляне/прекратяване.
Лице, чиято акредитация е отнета, може 
да кандидатства отново за акредитация не 
по-рано от 6 месеца от датата на влизане в 
сила на заповедта за отнемане на акредита­
ция и представяне на доказателства, че са 
отстранени несъответствията с изискванията 
за акредитация.